(vovworld) - ໃນ 9 ປີແຫ່ງການຕໍ່ຕ້ານ ຕ້ານລ່າເມືອງຂຶ້ນຝລັ່ງ, ຈິດຕະກອນ ຫງວຽນຊ໋າງ ກໍ່ຄືບັນດານັກສິນລະປິນອື່ນໆ ໄດ້ເຂົ້າຮ່ວມການສູ້ຮົບ ເພື່ອປົກປັກຮັກສາປະເທດຊາດ. ຄວາມສຸດຈິດສຸດໃຈທີ່ທ່ານສະຫງວນໃຫ້ປະຊາຊົນ, ປະເທດຊາດຖືກສະແດງອອກຜ່ານພາບສີຂັດມັນ ”ພິທີຮັບນັກຮົບເຂົ້າເປັນສະມາຊິກພັກຢູ່ດ້ຽນບຽນຝູ”.
ພາບ ສີຂັດມັນ ”ພິທີຮັບນັກຮົບເຂົ້າເປັນສະມາຊິກພັກຢູ່ດ້ຽນບຽນຝູ”
ເມື່ອໄດ້ຊົມພາບສີຂັດມັນ, ຜູ້ຄົນທັງຫຼາຍເຄີຍເອົາໃຈໃສ່ເຖິງວັດຖຸອະປພກອນ, ສີສັນ, ສີລະປະປະດັບ. ແຕ່ສິ່ງດັ່ງກ່າວຈະຖືກຫາຍໄປເມື່ອໄດ້ເຫັນພາບສີຂັດມັນ ”ພິທີຮັບນັກຮົບເຂົ້າເປັນສະມາຊິກພັກຢູ່ດ້ຽນບຽນຝູ” ຂອງຈິດຕະກອນ ຫງວຽນຊ໋າງ. ເມື່ອເວົ້າເຖິງ ພາບສີຂັດມັນທີ່ມີຫົວຂໍ້ປະຕິວັດນີ້, ຈິດຕະກອນ ຮ່ວາງດິ່ງຕ່າຍ ໃຫ້ຮູ້ວ່າ, ພາບສີຂັດມັນນີ້ຍັງໃຊ້ວັດຖຸອຸປະກອນ, ສີສັນທຳມະດາຢູ່, ແຕ່ໃນນັ້ນສີເຫຼືອງໝາກກະເບົາແມ່ນຂອງດິນ, ສີແດງແມ່ນບັນຍາກາດແຫ່ງການສູ້ຮົບ ແລະ ຄວາມເອກອ້າງທະນົງໃຈຂອງນັກຮົບດ້ຽນບຽນທີ່ໄດ້ຮັບເຂົ້າເປັນສະມາຊິກພັກ. ໃນພາບສີຂັດມັນນີ້, ຈິດຕະກອນ ຫງວຽນຊ໋າງ ໄດ້ປະສົບຜົນສຳເລັດໃນການໃຊ້ສີ, ເພິ່ນໄດ້ໃຊ້ສີດິນຂອງຂຸມຄອງເປັນພື້ນເພື່ອເຮັດໃຫ້ຮູບພາບບັນດານັກຮົບເດັ່ນຂຶ້ນ.
”ຕາມປົກກະຕິ, ເຂົາເຈົ້າເຄີຍຈັດພິທີຮັບນັກຮົບເຂົ້າເປັນສະມາຊິກພັກຢູ່ໃນທ້ອງຖີ່ນ, ຫຼືພາຍຫຼັງບັ້ນຮົບ. ແຕ່ໃນພາບສີຂັດມັນຂອງ ຈິດຕະກອນ ຫງວຽນຊ໋າງ ພິທີດັ່ງກ່າວພັດດຳເນີນໃນຂຸມຄອງ ເພາະວ່ານີ້ແມ່ນພັກຂອງບັນດາຜູ້ກະທຳ, ພັກຂອງບັນດານັກຮົບທີ່ຕໍ່ສູ້ເພື່ອບ້ານເກີດເມືອງນອນ, ພັກຂອງຊາວກະສີກອນ, ດັ່ງນັ້ນທ່ານຈຶ່ງໃຊ້ສີຂອງດິນ, ບ່ອນທີ່ເຂົາເຈົ້າປູກຝັງ. ທ່ານແຕ້ມຊາວກະສີກອນຢູ່ພາກເໜືອ, ຫາກບໍ່ແມ່ນຊາວນະຄອນ ແລະ ພັກແມ່ນຂອງຊາວຜູ້ອອກແຮງງານຜູ້ທີ່ລຸກຮື້ຂຶ້ນເພື່ອປົດປ່ອຍບ້ານເກີດເມືອງນອນ”
ຈິດຕະກອນ ຫງວຽນຊ໋າງ ໄດ້ເລືອກເອົາຮູບພາບຂຸມຄອງ, ທາມກາງບັ້ນຮົບທີ່ດຸເດືອດ. ໃນສະພາບເຄັ່ງຕຶງ, ຮ້າຍແຮງ ແລະ ເຕັມໄປດ້ວຍຄວາມທົດສອບນັ້ນ. ນັກຮົບທັງ 8 ຄົນໃນພິທີຮັບເຂົ້າເປັນສະມາຊິກພັກ ຕ່າງກໍ່ຢືນກົງ, ແຕ່ເບິ່ງຄືວ່າພວມຢູ່ໃນອາການເຄື່ອນເໜັງ. ການເຄື່ອນເໜັງນັ້ນຍິ່ງສະແດງໃຫ້ເຫັນລັກສະນະລຳບາກ, ຮີບເຮັ່ງ, ດຸເດືອດຂອງບັ້ນຮົບ. ນັກຄົ້ນຄ້ວາວິຈິດສິນ ຫງວຽນຫາຍອ໋ຽນ, ໃຫ້ຮູ້ວ່າ: ເຖິງວ່າໃນສະພາບການສູ້ຮົບຢ່າງດຸເດືອດກໍ່ຕາມ, ແຕ່ພິທີຮັບນັກຮົບເຂົ້າເປັນສະມາຊິກພັກຍັງຄົງດຳເນີນຢູ່. ໝາຍຄວາມວ່າ, ກາລະເທສະ ແລະ ກາລະເວລາແມ່ນໃນສົງຄາມ, ສິ່ງດັ່ງກ່າວຍິ່ງເຮັດໃຫ້ຮູບພາບບັນດານັກຮົບທີ່ໄດ້ຮັບເຂົ້າເປັນສະມາຊິກພັກມີຄວາມໝັ້ນຄົງຖາວອນກວ່າອີກ.
“ຈຸດເວລາສັກສິດນັ້ນແມ່ນດຸເດືອດທີ່ສຸດ, ມີນັກຮົບບາງຄົນຖືກບາດເຈັບກ່ອນພິທີໄດ້ຮັບເຂົ້າເປັນສະມາຊິກພັກ ແລະ ຫຼັງພິທີບາງເທື່ອຈະມີນັກຮົບຖືກເສຍສະຫຼະຊີວິດ. ດັ່ງນັ້ນຮູບພາບດັ່ງກ່າວຍິ່ງສ້າງຄວາມປະທັບໃຈກວ່າ. ວາດແຕ້ມຂອງ ຈິດຕະກອນ ຫງວຽນຊ໋າງ ຍາມໃດກໍ່ມີສີສັນສະເພາະ. ທ່ານໄດ້ຍົກເລີກບັນດາສ່ວນຍ່ອຍທີ່ບໍ່ຈຳເປັນເພື່ອເຮັດໃຫ້ ຮູບພາບ ຂອງຕົນພົ້ນເດັ່ນຂຶ້ນ”.
ນັກຄົ້ນຄ້ວາວິຈິດສິນ ຫງວຽນຫາຍອ໋ຽນ, ຜູ້ໄຈ້ແຍກ, ຕີລາຄາກ່ຽວກັບຄຸນຄ່າສິລະປະຂອງພາບສີຂັດມັນ “ພິທີຮັບນັກຮົບເຂົ້າເປັນສະມາຊິກພັກຢູ່ດ໋ຽນບຽນຝູ”, ເມື່ອລັດຖະບານຮັບຮອງພາບສີຂັດມັນນີ້ເປັນຊັບສິນອັນລ້ຳຄ່າຂອງຊາດ. ໄດ້ເວົ້າວ່າ, ມີຈິດຕະກອນຫຼາຍທ່ານໄດ້ແຕ້ມພາບກ່ຽວກັບ ພິທີຮັບນັກຮົບເຂົ້າເປັນສະມາຊິກພັກຄື, ຈິດຕະກອນ ຫງວຽນດຶກນຸ່ງ ມີພາບແຕ້ມ” ພິທີຮັບນັກຮົບເຂົ້າເປັນສະມາຊິກພັກຢູ່ໃນຄຸກ”, ຈິດຕະກອນ ເລກວົກໂລກ ມີພາບສີຂັດມັນ “ພິທີຮັບນັກຮົບເຂົ້າເປັນສະມາຊິກພັກໃນເງົາມືດ”, ເຊິ່ງໄດ້ແຕ້ມຮູບພາບບັນດານັກກອມມູນິດພວມຢືນກົງສາບານຕົວໃຕ້ທຸງຊາດໃນເຮືອນຖະຖົມປະຖານ. ແຕ່ຮູບພາບບັນດານັກຮົບໃນຂຸມຄອງທີ່ຄັບແຄບຢູ່ດ້ຽນບຽນຝູ ໃນບັ້ນຮົບດຸເດືອດທີ່ສຸດຂອງ ຈິດຕະກອນ ຫງວຽນຊ໋າງ ນັ້ນ, ຍັງຄົງແມ່ນພາບແຕ້ມທີ່ມີຊີວິດຊີວາທີ່ສຸດ. ນັກວິຈິດສິນ ເລືອງຊວນດ່ວານ ໄດ້ເວົ້າວ່າ, ພາບສີຂັດມັນນີ້ ແມ່ນການປະກອບສ່ວນຂອງ ຫງວຽນຊ໋າງ ໃນສິລະປະສີຂັດມັນຍຸກປະຈຸບັນ.
“ພວກເຮົາເຄີຍຊົມບັນດາພາບສີຂັດມັນທີ່ໃຊ້ສີແດງ ດ້ວຍການປະດັບປະດາຫຼາຍຢ່າງ. ແຕ່ດ້ວຍວາດແຕ້ມທີ່ແຮງກ້າ ແລະ ຊຳນິຊຳນານຂອງຕົນ, ຫງວຽນຊ໋າງ ໄດ້ສ້າງເປັນຮູບພາບບັນດານັກຮົບໃນຂຸມຄອງ ດ້ວຍຄວາມງາມແບບຊັດສື່ຂອງນັກຮົບດ້ຽນບຽນຝູເວົ້າສະເພາະ ແລະ ຊາວຫວຽດນາມເວົ້າລວມ. ພາບແຕ້ມເຮັດໃຫ້ຜູ້ຊົມສາມາດຮັບຮູ້ໄດ້ໃນທັນທີ ໂດຍບໍ່ຕ້ອງອະທິບາຍ ”.
ພາຍຫຼັງ ການຕໍ່ຕ້ານ ຕ້ານລ່າເມືອງຂຶ້ນຝລັ່ງສິ້ນສຸດລົງເປັນເວລາ 9 ປີ, ປີ 1963, ຈິດຕະກອນ ຫງວຽນຊ໋າງ ຈຶ່ງແຕ້ມພາບດັ່ງກ່າວ, ນີ້ແມ່ນການປະສົມບັນດາຄຸນຄ່າທີ່ດີງາມຂອງ ຫງວຽນຊ໋າງ ກັບສິ່ງທີ່ທ່ານຮັບຮູ້ໄດ້ຈາກໄຊຊະນະດ້ຽນບຽນຝູ. ເມື່ອເຫັນພາບສີຂັດມັນດັ່ງກ່າວ, ນັກຄົ້ນຄ້ວາຕ່າງປະເທດຜູ້ໜຶ່ງໄດ້ກ່າວວ່າ: ຂ້າພະເຈົ້າຢາກຕັ້ງຊື່ໃຫ້ພາບສີຂັດມັນນີ້ວ່າ “ບັນດານັກຮົບດ້ຽນບຽນຝູ”. ຄວາມນິຍົມນັບຖືນີ້ ແມ່ນມອບໃຫ້ຈິດຕະກອນ ແລະ ບັນດານັກຮົບລຸງໂຮ່, ນັກຮົບປະຕິວັດ, ເຊິ່ງແມ່ນຜູ້ທີ່ໄດ້ສ້າງເປັນໄຊຊະນະປະຫວັດສາດດ້ຽນບຽນຝູ.